**Թենեսի Սելեստա Կլաֆլին** (անգլ.՝ Tennessee Claflin, հոկտեմբերի 26, 1844(1844-10-26), Հոմեր, Licking County, Օհայո, ԱՄՆ - հունվարի 18, 1923(1923-01-18), Անգլիա, Միացյալ Թագավորություն), ամերիկացի սուֆրաժիստ, հայտնի է որպես առաջին կին, որը 1870 թվականին բրոքերային գործակալություն է բացել Ուոլ Սթրիթում։

Վաղ կյանք
---------

Թենեսի Կլաֆլինի ծննդյան ստույգ տարեթիվը հայտնի չէ, բայց ինչպես հայտնում են, նա ծնվել է 1843-1846-ական թվականների ընթացքում։ Հայտնի է, որ Թենեսին Ռոքսանա Խամել Կլաֆլինի և Ռուբեն Բակման Կլաֆլինի 10 երեխաներից կրտսերն էր, որոնք ծնվել էին Օհայո նահանգում՝ Գոմերում։ Թենեսիին այդպես են անվանել կամ նահանգի պատվին, կամ էլ այն պատճառով, որ նրա հայրը Թենեսիի այդ ժամանակվա կոնգրեսմեն Ջեյմս Պոլկի երկրպագուն էր։ Ավագ քույրը՝ Վիկտորյա Կլաֆլին Վուդհալը ծնվել է 1838 թվականին։

Նրա հայրը՝ Ռուվիմ Բաքման Կլաֆլինը, որը հայտնի էր որպես «Բաք», օձի յուղի վաճառական էր և բժիշկ էր ձևանում։ Նա իրավաբանական պատրաստվածություն ուներ, և որոշ դեպքերում որպես իրավաբան էր ներկայանում։

Ոգեշնչվելով Ֆոքս քույրերի հաջողությամբ` 1852 թվականից Բաքը սկսեց գովազդել Թենեսիին և Վիկտորյային որպես ոգեմիջնորդներ։

Սպիրիտիզմ և ապաքինում
---------------------

1860 թվականին Թենեսին գուշակ էր հայտարարվել, որը ունակ էր բուժել հիվանդություններ՝ «հերպեսից մինչև քաղցկեղ».: Խորհրդատվությունների արժեքը 1 դոլար էր, նա աշխատում էր օրական 13 ժամ՝ Միջին Արևմուտքի փոքր քաղաքներում։

1863 թվականին նրա հայրը մի ամբողջ հյուրանոց էր վարձել Իլինոյս նահանգում՝ Օտտավայում։ Նա իրեն կոչել էր «Քաղցկեղի արքա», և գովազդում էր Թենեսիի բուժական հնարավորությունները։ Իրենց փորձառության ընթացքում Կլաֆլինները ալկալիներ էին օգտագործում, որը այրել էր նրանց հաճախորդներից մեկի մաշկը։

1864 թվականի հունիսին ոստիկանությունը հարձակվել էր նրանց կլինիկայի վրա, և ընտանիքը դիմել էր փախուստի։ Իշխանությունը նրանց մեղադրել էր 9 հանցագործությունների մեջ, այդ թվում՝ խուլիգանություն և բժշկական խարդախություն։ Թենեսին մեղադրվել էր Ռեբեկա Խուո անվամբ այցելուի մահվան մեջ։

1868 թվականի աշնանը Բակը այցելեց գործարար Կորնելիուս Վանդերբիլթին, որը հետաքրքրված էր մերսմամբ և կախարդական բուժմամբ։ Բակը Վիկտորյային ներկայացրեց որպես սպիրիտուալիստ, իսկ Թենեսիին՝ բուժարար։ Թենեսին և Կարնելյուսը միասին երկար ժամանակ էին անցկացնում։ Միևնույն ժամանակ Վիկտորյա Վուդհալը հայտնի դարձավ Ուոլ Սթրիթի իր ներդրումներով։ Հավանական է, որ Վուդհալի գործողությունները հիմնված էին Վանդերբիլթի խորհուրդների վրա։

Քաղաքականություն
----------------

1871 թվականին քույրերը փորձել են քվեարկել մունիցիպալ ընտրությունների ժամանակ, բայց մերժում են ստացել։

1871 թվականի օգոստոսի 11-ին Թենեսի Կլաֆլինն իր թեկնածությունն է ներկայացրել Նյու Յորքի Կոնգրեսի ութերորդ շրջանին։ Այդ ժամանակ Կոնգրեսի Ութերորդ շրջանը հիմնականում գերմանա-ամերիկյան էր։ Կլաֆլինը իր թեկնածության մասին հայտարարել է «Irving Plaza» համերգային սրահում՝ շրջապատված ամերիկյան և գերմանական դրոշներով։ Նա ելույթ է ունեցել գերմաներենով։

1872 թվականի մայիսի 10-ին նորաստեղծ «Հավասար իրավունքների կուսակցության» կողմից Վուդհալը առաջադրվել էր Միացյան Նահանգների նախագահի պաշտոնում։

1872 թվականի ամռանը Կլաֆլինն իր թեկնածությունն է առաջադրել Նյու Յորքի Ազգային գվարդիայի 9-րդ գնդի գնդապետի պաշտոնում։ Այդ պաշտոնը թափուր էր ավազակային բարոն Ջիմ Ֆիսկայի մահից հետո՝ 1872 թվականի հունվարից։ Կլաֆլինի թեկնածությունը լայնորեն ծաղրել է մամուլը։ Իններորդ գնդի զինվորները արհամարհել են Կլաֆլինի առաջարկությունը, բայց գնդապետ Թոմաս Գրիֆինը Կլաֆլինին առաջարկել է առաջադրվել սև զինվորների համար ստեղծված 85-րդ գնդում, որը նոր էր ստեղծվել։ Գիտակցելով նրա պրոպագանդիստական գործունեությունը անցյալում, նրա մասնագիտական հաջողությունը` 85-րդ գնդի անդամները Կլաֆլինին ընտրեցին որպես գնդապետ։

Ծանոթագրություններ
------------------

1. 1 2 3  *Lundy D. R.* The Peerage
2. ↑  «9 Things You Should Know About Victoria Woodhull». *History.com*. A&E Television Networks, LLC. 2013 թ․ սեպտեմբերի 23. Վերցված է 2016 թ․ մարտի 30-ին.
3. 1 2 3  Notorious Victoria: The Life of Victoria Woodhull, Uncensored. — Algonquin Books[en], 1998. — ISBN 9781565121324
4. ↑  «On This Day: March 5, 1870». *www.nytimes.com*. Վերցված է 2016 թ․ նոյեմբերի 12-ին.
5. ↑  «Lady Tennessee Celeste "Tennie C." Claflin Cook (1845 - 1923) - Find A Grave Memorial». *www.findagrave.com*. Վերցված է 2016 թ․ նոյեմբերի 12-ին.
6. 1 2 3 4 5 6  *MacPherson, Myra* The Scarlet Sisters: Sex, Suffrage, and Scandal in the Gilded Age. — Grand Central Publishing[en], 2014. — ISBN 9781455547708
7. ↑  *Goldsmith, Barbara* Other Powers: The Age of Suffrage, Spiritualism, and the Scandalous Victoria Woodhull. — Knopf Doubleday Publishing Group[en], 2011. — ISBN 9780307800350
8. 1 2  *Havelin, Kate* Victoria Woodhull: Fearless Feminist. — Twenty-First Century Books[en], 2006. — ISBN 9780822559863
9. ↑  Story of Ottawa, Illinois by C.C. Tisler. Published 1953. Copyright 1953 by C.C. Tisler.
10. 1 2  *Jr, Edward J. Renehan* Commodore: The Life of Cornelius Vanderbilt. — Basic Books, 2009. — ISBN 0465002560
11. ↑  «1872 One Hundred And Twenty-five Years Ago». *www.americanheritage.com*. 2015 թ․ օգոստոսի 17. Վերցված է 2016 թ․ նոյեմբերի 12-ին.
12. ↑  *Cook, Lady Tennessee Claflin* The Human Body the Temple of God: Or, The Philosophy of Sociology. — [V. Woodhull] 17, Hyde Park Gate, S.W. 1890.
13. ↑  «On This Day: March 5, 1870». *www.nytimes.com*. Վերցված է 2016 թ․ նոյեմբերի 12-ին.
14. ↑  Scutts, Joanna (2014 թ․ մարտի 7). «'The Scarlet Sisters: Sex, Suffrage and Scandal in Gilded Age' by Myra MacPherson». *The Washington Post* (ամերիկյան անգլերեն). ISSN 0190-8286. Վերցված է 2016 թ․ նոյեմբերի 12-ին.
15. ↑  «Victoria and Tennessee Claflin, the sisters' tale continues…». *MCNY Blog: New York Stories*. 2014 թ․ սեպտեմբերի 2. Վերցված է 2016 թ․ նոյեմբերի 12-ին.
16. ↑  *Frisken, Amanda* Victoria Woodhull's Sexual Revolution: Political Theater and the Popular Press in Nineteenth-Century America. — University of Pennsylvania Press[en], 2012. — ISBN 0812201981
17. ↑  *Messer-Kruse, Timothy* The Yankee International: Marxism and the American Reform Tradition, 1848-1876. — Univ of North Carolina Press[en], 2000. — ISBN 9780807863374

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · WikiTree |
|  |
| Բառարաններ և հանրագիտարաններ | American National Biography |
|  |
| Չափորոշչային վերահսկողություն | ISNI: 000000008259288X · LCCN: n80109890 · NTA: 315490098 · VIAF: 70233180 · WorldCat VIAF: 70233180 |

 |